Here is a page extracted from Wikipedia that may contain CSS, HTML, and a lot of unformatted text.

Title: Erinaceus europaeus
Content: L'arizón d’Europa (Erinaceus europaeus (Linné, 1758)) ye una especie de mamifero insectivoro d'a orden d'os Eulipotyphla y familia Erinaceidae que tien tot o suyo cuerpo, con excepción d'a suya tripera, recubierto de pugas.

L'arizón d'Europa ye nativo d'Europa dende a peninsula iberica y Italia enta lo norte dica Escandinavia y enta l'ueste dica as Islas Britanicas. Ye una especie por un regular comuna y amplament distribuyida que puede sobrevivir en una ampla gama de tipos d'habitats.

L'arizón d'Europa tien color parda con a mayor parti d'o suya cuerpo cubierto per dica 6.000 pugas pardas y blancas. A longaria d'o tozuelo y o cuerpo ye de ~ 160 mm en l'esbezo, y aumenta dica 260 mm u mas en adultos grans. Tien una coda extremadament curta, tipicament de 20 a 30 mm. Lo peso aumenta d'arredol de 120 g en l'esbezo dica mas de 1.100 g en a edat adulta. Lo peso maximo rechistrau ye de 2000 g, encara que poquez especímens silvestres superan os 1,600 g mesmo d'agüerro. Lo peso d'os adultos de verano ye tipicament bella cosa menor que d'agüerro, con un promeyo d'arredol de 800 g y pesos adultos comunament tan baixos como 500 g. Os masclos tienden a estar un mica mas grans que as fembras, pero as diferencias sexuals en o peso corporal se veyen eclipsadas per una grandiza variación estacional.

Relación con os humans
Ye una especie muit conoixida y favorita en os chardins europeus, tanto per a suya apariencia entranyable como per a suya alimentación ommnivora y preferencia per minchar una gran variedat d'insectos que pueden esdevenir plagas d'o chardín. Puet plegar a estar una especie semidomestica.

En l'antiga Roma se criaban en cautividat, por a suya apreciada carne en ixa epoca, tamién por a suya piel y as pugas con as cuals feban cardas pa cardar la lana

Referencias

Vinclos externos 

Erinaceidae
Fauna d'Europa